**«Кнігазбор»** — прыватнае выдавецкае ўнітарнае прадпрыемства, якое ажыццяўляе выпуск мастацкай, навукова-папулярнай, вытворча-практычнай, даведачнай літаратуры.

Гісторыя
--------

17 сакавіка 1995 года выбітнымі беларускімі дзеячамі культуры і навукі быў заснаваны Міжнародны Фонд «Беларускі кнігазбор», галоўнай мэтай якога было — збор матэрыялаў і падрыхтоўка да друку аднайменнага 200-томнага кніжнага праекта. Ідэя была распрацавана беларускім пісьменнікам і літаратуразнаўцам Кастусём Цвіркам. У сувязі са змяненнямі ў заканадаўстве ў 2006 годзе грамадскія аб’яднанні больш не маглі займацца камерцыйнай дзейнасцю і Управа МГА «Белкнігазбор» прапанавала выканаўчаму дырэктару аб’яднання Вінярскаму Г. Д. зарэгістраваць самастойнае выдавецтва «Кнігазбор», якое б працягвала выдавецкую справу «Беларускага кнігазбора». У лютым 2006 ПУП «Кнігазбор» было зарэгістравана, а з мая 2006, атрымаўшы ліцэнзію, пачало самастойную выдавецкую дзейнасць.

У студзені 2021 года Дэпартамент фінансавых расследаванняў Камітэта дзяржаўнага кантролю забраў тэхніку і заблакаваў рахунак выдавецтва, аднак ужо ў чэрвені выдавецтва атрымала паведамленне пра магчымасць ізноў карыстацца банкаўскім рахункам.

Спецыялізацыя
-------------

Выдавецтва працягвае працу над кніжным праектам «Беларускі кнігазбор», каардынуе працу даследчыкаў і літаратараў, рыхтуе макеты для кніг праекта для далейшага іх самастойнага выдання, а таксама выдання праз іншыя выдавецтвы, у прыватнасці — «Беларуская навука».

Сумесна з партнерамі — ГА «Саюз беларускіх пісьменнікаў» і МГА «Згуртаванне Беларусаў свету „Бацькаўшчына"» рыхтуюцца да друку і выдаюцца кнігі серыі сучаснай літаратуры «Кнігарня пісьменніка», дзіцячая серыя «Каляровы ровар» і кніжная серыя беларускіх эмігрантаў-літаратараў і кніг аб беларускай дыяспары «Бібліятэка Бацькаўшчыны».

Штогод у выдавецтве выходзіць каля ста найменаванняў кніг. Сярод вядомых беларускіх аўтараў, выдаеваемых выдавецтвам: Віктар Марціновіч, Рыгор Барадулін, Віктар Казько, Уладзімір Някляеў, Алесь Пашкевіч, Барыс Пятровіч, Людміла Рублеўская, Міхась Скобла, Віктар Шалкевіч, Андрэй Хадановіч.

Кнігі выдадзеныя ў «Кнігазборы» штогод прызнаюцца найлепшымі кнігамі Беларусі ў розных намінацыях, з’яўляюцца пераможцамі літаратурных прэмій.

Кіраўніцтва выдавецтва
----------------------

Дырэктар і заснавальнік — Генадзь Вінярскі. Галоўны рэдактар — пісьменнік, кандыдат гіст. навук Кастусь Цвірка.

Зноскі
------

1. ↑  *Дорская А.*. Выдавец Генадзь Вінярскі: «Беларускі пісьменнік павінен сам займацца сваёй раскруткай» **(нявызн.)**.  Будзьма беларусамі! (6 ліпеня 2015). Праверана 6 лютага 2019.
2. ↑  *Адам Мальдзіс*. Кожны том "Беларускага кнігазбору" — гэта падзея **(нявызн.)**.  СБ. Беларусь сегодня (17 МАЯ 2007). Праверана 6 лютага 2019.
3. 1 2 3 4  *Дорская А.*. Беларускі пісьменнік павінен сам займацца сваёй раскруткай **(нявызн.)**.  Наша Ніва (7 ліпеня 2015). Праверана 6 лютага 2019.
4. ↑  146 дзён фінансавай блакады «Кнігазбор» вытрымаў **(нявызн.)**. *Старонка ў Facebook Генадзь Вінярскі* (8 чэрвеня 2021). Праверана 18 снежня 2021.
5. ↑  *Алесь Аркуш*. Генадзь Вінярскі: Наш аўтар нумар адзін – Віктар Марціновіч **(нявызн.)**.  Беларускае Радыё Рацыя (24 красавіка 2019). Праверана 6 лютага 2019.
6. ↑  Грамадства чытаючых пенсіянераў **(нявызн.)**.  Новы Час (3 лютага 2012). Праверана 6 лютага 2019.
7. ↑  Найлепшыя кнігі 2018-га: Някляеў, Арлоў і Бартосік **(нявызн.)**.  Радыё Свабода (24 снежаня 2018). Праверана 6 лютага 2019.
8. ↑  Аргкамітэт Прэміі імя Ежы Гедройца абвяшчае поўны спіс намінантаў **(нявызн.)**.  Новы Час (14 чэрвеня 2018). Праверана 6 лютага 2019.
9. ↑  Сталі вядомыя кнігі, якія намінуюцца на літпрэмію „Гліняны Вялес" **(нявызн.)**.  Беларускае Радыё Рацыя. Праверана 6 лютага 2019.
10. ↑  Вынікі мінулых гадоў **(нявызн.)**(недаступная спасылка).  Беларускі ПЭН-цэнтр. Архівавана з першакрыніцы 27 лютага 2021. Праверана 6 лютага 2019.
11. ↑  Найлепшыя беларускія кнігі для дзяцей і падлеткаў **(нявызн.)**(недаступная спасылка).  Беларускі ПЭН-цэнтр. Архівавана з першакрыніцы 22 студзеня 2019. Праверана 6 лютага 2019.

Літаратура
----------

* *Грушэцкі, А.Л.* "Беларускаму кнігазбору" - 25! // *Наша слова* : газ.. — Мн.: ТБМ, 25 сакавіка 2020. — В. 1476. — № 13. — С. 1.

Спасылкі
--------

* Старонка выдавецтва «Кнігазбор» на Фэйсбуку
* *Грушэцкі А.*. «Беларускаму Кнігазбору» – 25! **(нявызн.)**.  Новы Час (17 сакавіка 2020).

|  |  |
| --- | --- |
| ⚙️   У сацыяльных сетках | Facebook |
| Тэматычныя сайты | Лабараторыя Фантастыкі |